《寄题汉中三亭》
宋代·刘攽

梁山屏西南，汉水相萦带。古惟千骑居，今亦一都会。

守邦多伟人，按节森大旆。治声我家贫，能事斯亭最。

苍峰上盘云，清川近泻濑。隅分地俱胜，鼎搆势争大。

扶危新栋梁，增旧加粉绘。功成人不劳，事得文无害。

长涂拥行辀，高宴罗羽盖。开筵揽锦绣，劝客喧竽籁。

陪游惭望回，请赋嗟自郐。安得凌风翰，径厉褒斜外。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。